Z A P I S N I K

sa 10. sjednice Općinskog vijeća Općine Čepin održane 20. travnja 2022. godine u općinskoj vijećnici Općine Čepin, K. Zvonimira 105, Čepin.

Sjednicu je u 18,00 sati otvorio predsjednik Općinskog vijeća Robert Periša, utvrdivši da je sjednici nazočno 13 članova Općinskog vijeća od izabranih 15 te da Općinsko vijeće može pravovaljano odlučivati.

NAZOČNI ČLANOVI OPĆINSKOG VIJEĆA:

1. Robert Periša

2. Boris Marks

3. Dino Modrić

4. Ksenija Rajtek

5. Miroslav Jerković

6. Tomislava Bareš

7. Velimir Džambić

8. Zoran Horvat

9. Nives Vidović

10. Dino Arambašić

11. Dražen Arnold

12. Marija Čačić

13. Marko Brekalo

SJEDNICI NISU NAZOČNI:

1. Vjekoslav Ćurić

2. Dario Skočibušić

Sjednici su također nazočni: općinski načelnik Dražen Tonkovac, pročelnici Mirjana Cvitkušić, Marica Beraković i Krešimir Crnković.

Predsjednik Općinskog vijeća upoznao je nazočne sa predloženim dnevnim redom.

Općinsko vijeće Općine Čepin s 12 glasova ZA i 1 glasom SUZDRŽAN usvojilo je predloženi dnevni red, kako slijedi:

DNEVNI RED

1. Usvajanje zapisnika sa 9. sjednice Općinskog vijeća Općine Čepin

2. Donošenje Odluke o poništenju Odluke o raspisivanju javnog natječaja za zakup poljoprivrednog

zemljišta u vlasništvu Republike Hrvatske na području Općine Čepin

3. Donošenje Odluke o raspisivanju javnog natječaja za zakup poljoprivrednog zemljišta u

vlasništvu Republike Hrvatske na području Općine Čepin

4. Donošenje Odluke o određivanju pravnih osoba od interesa za sustav civilne zaštite Općine

Čepin

5. Razno

TOČKA 1. USVAJANJE ZAPISNIKA SA 9. SJEDNICE OPĆINSKOG VIJEĆA

Predsjednik Općinskog vijeća napominje da su vijećnici primili zapisnik sa 09. sjednice Općinskog vijeća Općine Čepin.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin je sa 10 glasova ZA, 1 glasom PROTIV i 2 glasa SUZRDŽAN usvojilo zapisnik sa svoje 09. sjednice.

TOČKA 2. DONOŠENJE ODLUKE O PONIŠTENJU ODLUKE O RASPISIVANJU JAVNOG

NATJEČAJA ZA ZAKUP POLJOPRIVREDNOG ZEMLJIŠTA U VLASNIŠTVU

REPUBLIKE HRVATSKE NA PODRUČJU OPĆINE ČEPIN

Vijećnici su zajedno sa dnevnim redom dobili i materijal za točku 2. dnevnog reda.

S točkom 2. dnevnog reda nazočne je upoznala pročelnica M. Beraković rekavši kako su prilikom izrade Programa raspolaganja ishođena sva očitovanja kako 2018. tako i za sve izmjene i dopune. Za izradu Programa nisu bila potrebna očitovanja o pripadnosti česticama zona sanitarne zaštite niti se ijedna institucija očitovala o istom. Prilikom pripreme natječaja za prodaju zemljišta uočeno je da je potrebno očitovanje Hrvatskih voda u zonama sanitarne zaštite i isto je zatraženo. Kako je u tom popisu utvrđeno da pojedine čestice pripadaju trećoj zoni sanitarne zaštite iskomunicirano je s Hrvatskim vodama da nam dostave popis svih čestica koje pripadaju zonama sanitarne zaštite. Budući da su Odlukom o zoni zaštite vodocrpilišta Vinogradi i zaštite vodocrpilišta Čepin propisana bitna ograničenja zatraženo je očitovanje Ministarstva unose li se ta ograničenja samo u Ugovore ili je potrebno da budu naznačena i u natječaju u rubrici „napomena“. Dobiven je odgovor da sva ograničenja na zemljištu koje je predmet natječaja moraju biti navedena u natječaju. O ovom svemu je obaviješteno Povjerenstvo za zakup koje je dalo prijedlog da se natječaj poništi i raspiše novi.

Predsjednik Općinskog vijeća otvara raspravu.

Vijećnik M. Brekalo postavio je pitanje tko je dao prijedlog da se natječaj poništi.

Vijećnik D. Arnold također je zatražio objašnjenje tko je dao prijedlog da se natječaj poništi, a i zašto je Ministarstvo poljoprivrede dalo prijedlog da se natječaj poništi.

U raspravi su sudjelovali vijećnici: M. Brekalo, D. Arnold.

Odgovor su dali pročelnica M. Beraković, član Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Čepin Miroslav Jerković, općinski načelnik D. Tonkovac.

Kako se više nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o poništenju Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Čepin.

Općinsko vijeće Općine Čepin sa 9 glasova ZA, 2 glasa PROTIV i 2 glasa SUZDRŽAN donijelo je

ODLUKU

o poništenju Odluke o raspisivanju javnog natječaja za zakup poljoprivrednog zemljišta

u vlasništvu Republike Hrvatske na području Općine Čepin

(Odluka je sastavni dio zapisnika)

TOČKA 3. DONOŠENJE ODLUKE O RASPISIVANJU JAVNOG NATJEČAJA ZA ZAKUP

POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE

NA PODRUČJU OPĆINE ČEPIN

Vijećnici su zajedno sa dnevnim redom dobili i materijal za točku 3.

S ovom točkom dnevnog reda nazočne je upoznala pročelnica M. Beraković rekavši kako je ova točka nastavak prethodne točke. Sve je isto kao u protekloj Odluci o raspisivanju javnog natječaja, sa razlikom da su sada u tablicama unesena ograničenja na čestice koje imaju pripadnost u II i III zoni sanitarne zaštite crpilišta Vinogradi ili crpilišta Čepin.

Predsjednik Općinskog vijeća otvara raspravu.

Vijećnica M. Čačić istaknula je da se u ovom natječaju u „OBRAZAC 4. - IZJAVA“ potkrala pogreška za koju sugerira da se ispravi, a to je greška pod drugom zvjezdicom gdje stoji „za ugovore kojima je gospodarski program nije sastavni dio ugovora…..“, te da bi trebalo biti „nije“ a da riječ „je“ suvišno.

U raspravu su sudjelovali vijećnici M. Čačić, D. Arnold.

Obrazloženje su dali pročelnica M. Beraković, općinski načelnik D. Tonkovac.

Kako se više nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Čepin.

Općinsko vijeće Općine Čepin je sa predloženom izmjenom od strane vijećnice M. Čačić u „OBRAZCU 4. – IZJAVA“, da se pod drugom zvjezdicom gdje stoji „za ugovore kojima je gospodarski program nije sastavni dio ugovora…..“ izbaci riječ „je“ sa 9 glasova ZA, 1 glasom PROTIV i 3 glasa SUZDRŽAN donijelo

ODLUKU

o raspisivanju javnog natječaja za zakup poljoprivrednog zemljišta u vlasništvu

Republike Hrvatske na području Općine Čepin

(Odluka je sastavni dio zapisnika)

TOČKA 4. DONOŠENJE ODLUKE O ODREĐIVANJU PRAVNIH OSOBA OD INTERESA

ZA SUSTAV CIVILNE ZAŠTITE OPĆINE ČEPIN

Vijećnici su zajedno sa dnevnim redom dobili i materijal za točku 4.

S ovom točkom nazočne je upoznao pročelnik K. Crnković rekavši kako se radi o mijenjanju stare Odluke, odnosno donošenju nove iz razloga što je Odluka koja je bila na snazi zastarjela, te je nadalje obrazložio istu.

Vijećnik M. Brekalo predložio je da se iz predložene pravne osobe Komunalac Čepin ljudi obrazuju i osposobe za poslove koje će obavljati da ne ginu.

Kako se nitko više nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o određivanju pravnih osoba od interesa za sustav civilne zaštite Općine Čepin.

Općinsko vijeće Općine Čepin sa 11 glasova ZA i 2 glasa SUZDRŽAN donijelo je

ODLUKU

o određivanju pravnih osoba od interesa za sustav civilne zaštite Općine Čepin

(Odluka je sastavni dio zapisnika)

TOČKA 5. RAZNO

Vijećnik M. Brekalo istaknuo je kako je on petu godinu u Vijeću, a još nije doživio da je napravljen jedan dokument koji je kompletiran, a da se slijedeći put na Vijeću nije ispravio ili prepravio. Zanima ga s obzirom da se plaćaju ljudi koji to sve pripremaju i rade a plaćaju se i vanjski suradnici da im pomažu, dokle će se plaćati dvije opcije, a na stol se dobivaju dokumenti poništavaju natječaji, stalno se imaju dopune.

Odgovor je dao općinski načelnik D. Tonkovac.

Sjednica je zaključena u 18,48 sati.

ZAPISNIČAR:

Mladenka Bagarić

KLASA: 024-01/22-01/5

URBROJ: 2158-12-22-5

PREDSJEDNIK

OPĆINSKOG VIJEĆA

Robert Periša, dipl.oec.